Այսինքն՝ թեև պետական պարտք/ՀՆԱ հարաբերակցությունը բավականին մոտ է 60%-ի շեմին, սակայն միայն կառավարության պարտք/ՀՆԱ հարաբերակցությունը փոքր-ինչ ավելի «բարվոք» վիճակում է։ Շնորհիվ օրենքում կատարված փոփոխության, որի մասին նշեցինք, Կառավարությունն այսօր կարողանում է պնդել, որ երկրի ուսերին ծանրացած պարտքն այնքան էլ մոտ չէ օրենքով սահմանված վերին շեմին։ Լրագրողների հետ զրույցներում թե ֆինանսների նախարար Վարդան Արամյանը, թե Պետական պարտքի կառավարման վարչության պետ Արշալույս Մարգարյանը շեշտում են, որ պետական պարտքը կառավարելի մակարդակում է և մտահոգիչ ոչինչ չկա։ Մինչդեռ այն շարունակելու է աճել, որպեսզի լրացվի բյուջեի դեֆիցիտը։